CELEX: 32014R0635
Language: da
Date: 2014-04-13 00:00:00
Title: Kommissionens gennemførelsesforordning (EU) nr. 635/2014 af 13. juni 2014 om åbning af et toldkontingent for import af industrisukker indtil slutningen af produktionsåret 2016/17

14.6.2014   
            
            
               DA
            
            
               Den Europæiske Unions Tidende
            
            
               L 175/14
            
         KOMMISSIONENS GENNEMFØRELSESFORORDNING (EU) Nr. 635/2014
   af 13. juni 2014
   om åbning af et toldkontingent for import af industrisukker indtil slutningen af produktionsåret 2016/17
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om den fælles markedsordning for landbrugsprodukter og om ophævelse af forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 193, og
   ud fra følgende betragtninger:
   
               (1)
            
            
               Ifølge artikel 139, stk. 1, litra a), i forordning (EU) nr. 1308/2013 kan de produkter, der er nævnt i forordningens artikel 140, stk. 2, fremstilles af sukker, som ligger ud over den kvote, der er nævnt i artikel 136. Disse produkter kan imidlertid også fremstilles af sukker, der importeres til Unionen. For at garantere den forsyning, der er nødvendig for denne fremstilling, er det hensigtsmæssigt at suspendere importafgiften for visse mængder industrisukker.
            
         
               (2)
            
            
               Erfaringen fra tidligere produktionsår viser, at suspension af importafgiften for en mængde på 400 000 ton sukker pr. produktionsår til fremstilling af de produkter, der er nævnt i artikel 140, stk. 2, i forordning (EU) nr. 1308/2013, har været tilstrækkelig til at sikre den forsyning, der er nødvendig for fremstillingen af sådanne produkter i Unionen i det pågældende produktionsår.
            
         
               (3)
            
            
               For at give interessenterne sikkerhed for at den nødvendige forsyning til fremstilling af de produkter, der er nævnt i artikel 140, stk. 2, i forordning (EU) nr. 1308/2013, konstant er til rådighed for hvert produktionsår indtil kvotesystemets ophør, er det hensigtsmæssigt at suspendere importafgiften for en vis mængde sukker for produktionsårene 2014/15, 2015/16 og 2016/17.
            
         
               (4)
            
            
               Derudover er forvaltningen af toldkontingentet for importeret industrisukker med løbenummer 09.4390 fastsat i artikel 11 i Kommissionens forordning (EF) nr. 891/2009 (2).
            
         
               (5)
            
            
               Det er følgelig nødvendigt at fastsætte den mængde industrisukker, for hvilken importafgiften suspenderes for produktionsårene 2014/15, 2015/16 og 2016/17.
            
         
               (6)
            
            
               Foranstaltningerne i nærværende forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Importafgifterne for industrisukker henhørende under KN-kode 1701 og med løbenummer 09.4390 suspenderes for en mængde på 400 000 ton for hvert af de tre produktionsår mellem den 1. oktober 2014 og den 30. september 2017.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. oktober 2014 til den 30. september 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. juni 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 891/2009 af 25. september 2009 om åbning og forvaltning af visse fællesskabstoldkontingenter for sukker (EUT L 254 af 26.9.2009, s. 82).